Valkas rajons

Valkas rajons bija administratīvā iedalījuma vienība LPSR (1949—1990) un Latvijas Republikas (1990—2009) sastāvā. Tas atradās Vidzemes ziemeļu daļā un robežojās ar Alūksnes rajonu, Gulbenes rajonu, Cēsu rajonu, Valmieras rajonu un Igaunijas Republiku. Rajona pārvaldes centrs bija Valka.

Izveide un reorganizācija 
1949. gada 31. decembra administratīvi teritoriālajā reformā Valkas apriņķis tika sadalīts Smiltenes un Valkas rajonos.
1952.—1953. gadā Valkas rajons ietilpa Rīgas apgabalā. 1959. gada 11. novembrī Valkas rajonam tika pievienots Smiltenes rajons. Pēc Latvijas Republikas atjaunošanas 1990. gadā Valkas rajona ciemi tika pārdēvēti par pagastiem.

Teritoriālais iedalījums (1983)

Pilsētas 
 Smiltene
 Valka
 Strenči

Pilsētciemats 
 Seda

Ciemi 
Bilskas — Blomes — Brantu — Ērģemes — Grundzāles — Jērcēnu — Kārķu — Launkalnes — Palsmanes — Plāņu — Smiltenes — Trikātas — Valkas — Vijciema — Zvārtavas.

Teritoriālais iedalījums (2008)

Pilsētas 
 Smiltene
 Valka
 Strenči
 Seda ar lauku teritoriju

Pagasti 
Bilskas pagasts — Blomes pagasts — Brantu pagasts — Ērģemes pagasts — Ēveles pagasts — Grundzāles pagasts — Jērcēnu pagasts — Kārķu pagasts — Launkalnes pagasts — Palsmanes pagasts — Plāņu pagasts — Smiltenes pagasts — Trikātas pagasts — Valkas pagasts — Variņu pagasts — Vijciema pagasts — Zvārtavas pagasts.

Demogrāfija (01.01.2004.) 
Rajona iedzīvotāju skaits bija 32 930 (1,4% no Latvijas iedzīvotājiem), darbaspējīgo iedzīvotāju skaits 19 605 (59,5% no iedzīvotāju kopskaita). 22,7 % no iedzīvotājiem bija pensijas vecumā (7480), bet 17,7% bija vecumā līdz 18 gadiem (5845).

Iedzīvotāju skaita izmaiņas

Likvidācija 
Saskaņā ar 1998. gadā pieņemto "Administratīvi teritoriālās reformas likumu" un 2008. gada "Administratīvo teritoriju un apdzīvoto vietu likumu" 2009. gada 1. jūlijā Valkas rajons tika likvidēts un tā teritorijā tika izveidoti

 Smiltenes novads
 Strenču novads
 Valkas novads.

Atsauces 

Latvijas rajoni